Kichwa: Hezron Mogambi: Kuna dalili muungano wa upinzani Kenya unaelekea ukingoni\nKwa kuzingatia jina la hapo juu la makala ya kuwaziwa, fikiria makala.\n
Bw Musyoka (kulia) na wenzake wawili wameonakana kutofautiana na Bw Odinga

Mkutano wa viongozi hawa wawili walio na uungwaji mkono wa Wakenya wengi uliwashtua wachambuzi wengi wa kisiasa nchini Kenya maana habari kuhusu kupangwa kwake na ilikuwa siri kubwa kabla ya hapo.

Lakini yaliyofuata baadaye, yametishia umoja katika muungano huo. Je, muungano huo utasambaratika? Ili kupata jibu, ni vyema kuangalia yalitokea kabla ya mkutano huo na historia ya siasa Kenya.

Kabla ya tukio la mkutano huu wa mahasimu hawa wawili wa kisiasa nchini Kenya, kiongozi wa upinzani Raila Odinga alikuwa amekataa kumtambua Rais Uhuru kama Rais wa Kenya pamoja na kuitisha uchaguzi mpya.

Itakumbukwa kuwa Kenya ilifanya uchaguzi mara mbili mwaka uliopita (mwezi wa Agosti na mwingine mwezi wa Oktoba) kulingana na agizo la Mahakama ya Juu baada ya kufutilia mbali matokeo ya uchaguzi wa mwezi wa Agosti mwaka jana. Raila Odinga alisusia uchaguzi wa Oktoba ambapo Rais Kenyatta alichaguliwa.

Kulingana na taarifa iliyotolewa na mahasimu hao wa siasa za Kenya ambao sasa wamekubaliana kufanya kazi pamoja, kazi kwao itakuwa kuleta Wakenya  pamoja.

"Mkutano huu unaonyesha mwanzo mpya kwa nchi yetu, alieleza Rais Uhuru Kenyatta katika ujumbe wake baada ya mkutano akiandamana na Raila Odinga.

"Tunaweza kuwa tunatofautiana kisiasa lakini tunafaa kuwa kitu kimoja kama Wakenya kuhusiana nay ale yanakumba taifa letu."

'Ndugu wawili'

Raila Odinga alisema, "Ukweli ni kwamba tunafaa kuwaokoa watoto wetu kutokana na vitendo vyetu visivyofaa. Alimuita Rais Kenyatta, "Ndugu yangu" huku akisisitiza kwamba wawili hao walikuwa wamekuja pamoja ili kuleta Wakenya wote pomoja.

"Leo, tumekataa kuwa viongozi ambao waliiongoza Kenya katika kukosa utaifa," aliongeza.

Mkutano kati ya Rais Uhuru Kenyatta na Raila Odinga ulifanyika masaa machache tu kabla ya aliyekuwa Waziri wa mambo ya nje wa Marekani Rex Tillerson kufika nchini Kenya kwa ziara ya siku tatu, ingawa washirika wa viongozi hawa wawili wa Kenya walieleza kuwa tukio hilo lilikuwa sadfa...